Iliustracija, kurioje vyras patiria ejakuliaciją moteriai stimuliuojant jo varpą krūtimis.
**Varpos stimuliavimas krūtimis** (lot. *coitus intermammarius*) – lytinis aktas, įprastai atliekamas įžanginių glamonių metu, kuomet vyro varpa yra lytiškai dirginama moters krūtimis arba atvirkščiai. Šis aktas atliekamas įspraudžiant vyro varpą tarp moters krūtų, kurios yra pakartotinai judinamos į viršų ir į apačią siekiant lytiškai sujaudinti savo partnerį. Neretai tai yra alternatyva varpos stimuliavimui ranka. Kamasutra šį būdą vadina *narvasadata*.

Praktika
--------

Šio lytinio akto metu vyras įprastai pasilenkia ar apžergia moters pilvą arba krūtinę, siekdamas pozicionuoti savo varpą erekcijos būsenoje ties tarpkrūčio vaga. Tuomet penis yra suspaudžiamas moters krūtimis, jog akto metu būtų trintis. Tam, kad stimuliavimas būtų sklandesnis neretai pasitelkiamas lubrikantas, masturbacijos kremas arba seilės, kuriomis ištrinama tarpkrūčio vaga arba pati varpa. Kitais atvejais partneriai gali susikeisti vietomis arba moteris atsiklaupti prieš stovintį vyrą. Įmanomas ir stimuliavimo krūtimis derinimas su oraliniu seksu arba fingeringu.

Varpos stimuliavimas krūtimis labiausiai tinkamas moterims, pasižyminčioms didesnėmis krūtimis. Vis dėlto mažesnės krūtys yra jautresnės nei didelės. Įprastai moterys akto metu nepatiria tiesioginės lytinės stimuliacijos, apart erotinės stimuliacijos, kurią sukelia partnerio orgazmas. Tačiau, pasak Alekso Komforto (*Alex Comfort*), moterims su jautriomis krūtimis toks varpos dirginimas gali baigtis orgazmu.

Kadangi varpos stimuliavimas krūtimis yra nepenetracinio pobūdžio, tikimybė susirgti lytiškai plintančiomis ligomis, tokiomis kaip ŽIV ir panašiomis infekcijomis, kurioms būtinas tiesioginis kontaktas tarp gleivinės ir prejakuliato arba spermos, yra kur kas menkesnė. Tyrimas dėl prezervatyvų naudojimo įpročių Naujojoje Zelandijoje parodė, kad sekso darbuotojos šį aktą atlieka klientams, kurie norėtų vaginalinio sekso, bet atsisako naudoti kontraceptines priemones.

Nors ši lytinė praktika kartais laikoma nukrypimu, jos vaizdavimas dažnai yra apibūdinamas kaip pornografinis ar erotinis. Zigmundo Froido manymu, toks seksualinis interesas laikytinas normaliu, jeigu jį praktikuojantys asmenys neatmeta kitų seksualinio kontakto formų.

Šaltiniai
---------

1. 1 2 3 4  Comfort, Alex (1972). *The Joy of Sex* [*Sekso džiaugsmas*] (anglų kalba). 67–176 psl. Simon and Schuster. ISBN 9780743477741.
2. ↑  „Narvasadata." *15min*. Nuoroda tikrinta 2022-10-27.
3. ↑  „Narvasadata: seksas tarp krūtų (N-18)." *TV3*. Originalas archyvuotas 2011-03-30. Nuoroda tikrinta 2022-10-27.
4. ↑  Levin, Roy J. (2006). *The breast/nipple/areola complex and human sexuality* [*Krūties/spenelio/areolės kompleksas ir žmogaus seksualumas*] (21 tomas, 2 leidimas) (anglų kalba). Sexual & Relationship Therapy. 237–249 psl. doi:10.1080/14681990600674674.
5. ↑  Anand, Margo (1999). *The Art of Sexual Ecstasy* [*Seksualinės ekstazės menas*] (anglų kalba). Thorsons. p. 309. ISBN 9780722539118.
6. ↑  Kelly, Jeffrey A. (1995). *Advances in HIV/AIDS education and prevention* [*ŽIV/AIDS švietimo ir prevencijos pažanga*] (anglų kalba). Family Relations 44 (4): 345–352 psl. ISSN 01976664. JSTOR 584989.
7. ↑  Woods, 1996, in Davis, pages 125–127
8. ↑  Clifford Allen, *A Textbook of Psychosexual Disorders* (1969) p. 200
9. ↑  Citation O'Barr, W. M. (2011). „Sex and Advertising". *Advertising & Society Review* **12** (2): 2. doi:10.1353/asr.2011.0019.  Nežinomas parametras `|s2cid=` ignored (pagalba)
10. ↑  Sigmund Freud, *On Sexuality* (PFL 7) p. 65 and p. 75